সোনাকে যেমন পুড়িয়ে খাঁটি সোনা করা হয় - আমি স্পষ্ট বুঝতে পারছি যে - তেমনি প্রতিনিয়ত - আমার কুসংস্কার,  না জানার আকাঙ্খা, অজ্ঞতা পুড়ে পুড়ে - ভাবনাহীন জীবন সবকিছুকে ধ্বংস করে - আবার নতুন ভাবনা-চিন্তা, জীবনকে নতুন করে দেখার বাসনা আস্তে আস্তে জেগে উঠছে।এখন অনুভব করে শিখেছি জীবন মানে শুধু গৎ বাধা একঘেয়ে কাজের মধ্যে সীমাবদ্ধ থাকা নয়।জীবনকে জানতে হলে ,অনুভব করতে হলে,নিজেকে না পুড়িয়ে জীবনের অর্থ খোঁজা যায় না। যাকে যে কথা বা অনুভূতি বোঝাতে চেয়েছি , নিজের অজ্ঞতার জন্য সে কথা বোঝাতে পারিনি।এইমুহুর্তে মনে হচ্ছে নিজে পুড়ে ছাই হয়ে শুধু আসল আমিটুকু বেঁচে থাকবে নিজের কাছে। যেটা কেউ কোনদিন জানবে না,দেখবে না,বলারও প্রয়োজন  হবে না। একমাত্র নিজের অমূল্য রত্নটুকু নিজের কাছে বন্দী করে রাখব।যেটা কেউ কোনদিন শত চেষ্টাতেও পেতে পারে না, আমি তা পেয়েছি।এটা আমার কাছে পরম পাওয়া এবং আত্বতৃপ্তি।………….